Spontán mutáció

Azaz mentális mutáció. Krisztus születése előtt 30 ezer évvel wrajk segítséggel több millió ember hagyta el a Földet. Ez az elsődleges, nem technikai alapon szerveződött civilizáció benépesítette a környező naprendszereket anélkül, hogy visszahatott volna a Földön maradtak fejlődésére. Kiköltözésüket a wrajkok támogatták. A kivándorlókra jellemző a mutációnak ez a korántsem természetes, mentálisan irányított formája. Az azóta eltelt harmincezer évben a spontán módon keletkezett emberi, de nem földi fajok száma megközelítőleg húszezer. Lélekszámban a legnagyobb hétszázmilliárd fős mithraiorság. A folyamat ma sem állt le, a jelenleg kialakuló mutációk feltérképezése lehetetlen feladat.
Category:Események